Ministru kabineta noteikumu projekta

**„Derīgo izrakteņu ieguves kārtība**”

sākotnējās ietekmes novērtējuma ziņojums (anotācija)

|  |
| --- |
| **I. Kādēļ normatīvais akts ir vajadzīgs** |
| 1. Pamatojums | Ministru kabineta noteikumu „Derīgo izrakteņu ieguves kārtība”projekts (turpmāk – projekts)sagatavots, ņemot vērā to, ka likumā „Par zemes dzīlēm” (turpmāk – likums) izdarīti vairāki grozījumi, kas stājās spēkā 2009. gada 1.jūlijā un 2010.gada 21.jūlijā. Noteikumi izstrādāti, pamatojoties uz likuma 5.panta ceturtās daļas 1.punktā un 14.panta 2.punktā dotajiem deleģējumiem. Likuma pārejas noteikumos noteikts, ka Ministru kabinets noteikumus izdod līdz 2011.gada 1.septembrim.  |
| 2. Pašreizējā situācija un problēmas | Ar 2009.gada 1.jūlija grozījumiem likumā tika noteikts, ka valsts pārvaldes funkcijas, kuras saistītas ar zemes dzīļu izmantošanas licenču izsniegšanu un limitu noteikšanu, turpmāk veiks Valsts vides dienests, savukārt uzdevumus, kuri saistīti ar ģeoloģiskās informācijas apkopošanu un uzglabāšanu Valsts ģeoloģijas fondā, derīgo izrakteņu krājumu akceptēšanu - valsts SIA „Latvijas Vides, ģeoloģijas un meteoroloģijas centrs” (turpmāk – Centrs). Projektā ietvertos jautājumus pašlaik reglamentē Ministru kabineta 2006.gada 19. septembra noteikumi Nr. 779 "Derīgo izrakteņu ieguves kārtība" (turpmāk – noteikumi Nr. 779). Noteikumos Nr.779 minēta likvidētā Latvijas Vides, ģeoloģijas un meteoroloģijas aģentūra, kā arī noteikumos aprakstītā aģentūras un Valsts vides dienesta kompetence neatbilst pašlaik likumā noteiktajam, nepieciešams to precizēt. Ar likuma 2010.gada 21.jūlija grozījumiem noteikts, ka Ministru kabinets nosaka kārtību, kādā valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” akceptē derīgo izrakteņu krājumus un saskaņo ūdens ieguves urbuma un avota pasi (likuma 5.panta ceturtās daļas 1.punkts). Tādēļ nepieciešams noteikt derīgo izrakteņu krājumu akceptēšanas kārtību. Ūdens ieguves urbuma pases un avota pases saskaņošanas kārtība noteikta Ministru kabineta noteikumos „Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība”, kas akceptēti Ministru kabineta 2011.gada 6.septembra sēdē. Vēl zemes dzīļu izmantošanu regulē sekojoši Ministru kabineta noteikumi:Ministru kabineta 2006.gada 19.decembra noteikumi Nr.1055 „Noteikumi par valsts nodevu par zemes dzīļu izmantošanas licenci, bieži sastopamo derīgo izrakteņu ieguves atļauju un atradnes pasi”; Ministru kabineta 2011.gada 21.jūnija noteikumi Nr.470 „Derīgo izrakteņu ieguves atkritumu apsaimniekošanas kārtība”; Ministru kabineta 2007.gada 27.februāra noteikumi Nr.155 „Atlīdzības aprēķināšanas un izmaksāšanas kārtība par zemes dzīļu īpašuma tiesību aprobežojumu valsts nozīmes zemes dzīļu nogabalos”;Ministru kabineta 2008.gada 7.jūlija noteikumi Nr.524 „Valsts nozīmes zemes dzīļu nogabala "Dobeles struktūra" izmantošanas noteikumi”;Ministru kabineta 2009.gada 18.augusta noteikumi Nr.942 “Noteikumi par ogļūdeņražu ieguves valsts nodevu”; Ministru kabineta 2006.gada 18.jūlija noteikumi Nr.595 “Noteikumi par vides aizsardzību ogļūdeņražu izpētes un ieguves darbos jūrā”.  |
| 3. Saistītie politikas ietekmes novērtējumi un pētījumi | Projekts šo jomu neskar. |
| 4. Tiesiskā regulējuma mērķis un būtība | Projektā noteiktas prasības visiem ar derīgo izrakteņu ieguvi saistīto darbu etapiem.Noteiktas prasības ģeoloģiskajai izpētei, uzskaitot izpētes laikā noskaidrojamos jautājumus, aprakstot prasības paraugu ņemšanai un glabāšanai, derīgo izrakteņu krājumu aprēķināšanai. Noteikts, ka ģeoloģiskās izpētes rezultātus apkopo pārskatā par ģeoloģisko izpēti un uzskaitīts, kāda informācija ietverama pārskatā. Projektā noteikta kārtība, kādā Centrs akceptē derīgo izrakteņu krājumus.Noteiktas prasības ieguves projektiem un to saskaņošanas kārtība.Regulēti šādi ieguves posmi: derīgo izrakteņu ieguves vietas sagatavošana ieguvei, ieguves vietas ekspluatācija, iegūto derīgo izrakteņu un atlikušo derīgo izrakteņu krājumu uzskaite un ieguves vietas rekultivācija.  |
| 5. Projekta izstrādē iesaistītās institūcijas | Valsts vides dienests, valsts SIA „Latvijas vides ģeoloģijas un meteoroloģijas centrs”, Latvijas Kūdras ražotāju asociācija, AS „Latvijas Valsts meži” |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar.  |
| 7. Cita informācija | Citas informācijas nav. |

|  |
| --- |
| **II. Tiesību akta projekta ietekme uz sabiedrību** |
| 1. Sabiedrības mērķgrupa  | Personas, kas izmanto zemes dzīles. |
| 2. Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Personas, kas ir zemes īpašnieki vai iznomā zemi zemes dzīļu izmantošanai. Iedzīvotāji, kas dzīvo ieguves vietas tuvumā.  |
| 3. Tiesiskā regulējuma finansiālā ietekme | Tā kā noteikumu projekts izstrādāts, balstoties uz spēkā esošiem noteikumiem, finansiālās ietekmes nav. |
| 4. Tiesiskā regulējuma nefinansiālā ietekme | Projekts šo jomu neskar. |
| 5. Administratīvās procedūras raksturojums | Personai, kas vēlas izmantot zemes dzīles, normatīvajos aktos par zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanu jāsaņem zemes dzīļu izmantošanas licence. Noteikts, ka izmantojot zemes dzīles, jāņem vērā kadastra informācijas sistēmas dati. Šos datus zemes dzīļu izmantotājs iegūst, savstarpēji vienojoties ar Valsts zemes dienestu. Saskaņā ar licences nosacījumiem persona veic derīgo izrakteņu izpēti, aprēķina derīgo izrakteņu krājumus, izpētes rezultātus apkopo ģeoloģiskās izpētes pārskatā. Pārskatu iesniedz centrā derīgo izrakteņu krājumu akceptēšanai. Centrs vai nu akceptē krājumus un piešķir atbilstošu krājumu kategoriju vai, norādot trūkumus, atdod pārskatu labojumu veikšanai. Pēc krājumu akceptēšanas persona saņem atradnes pasi, derīgo izrakteņu ieguves limitu un zemes dzīļu izmantošanas licenci derīgo izrakteņu ieguvei.Persona izstrādā derīgo izrakteņu ieguves projektu, ko Valsts vides dienests vai nu saskaņo vai, norādot trūkumus, atdod labojumu veikšanai. Pēc projekta saskaņošanas persona sagatavo ieguves vietu un uzsāk derīgo izrakteņu ieguvi. Ieguves laikā veic iegūto derīgo izrakteņu uzskati. Pēc ieguves pabeigšanas vai ieguves laikā veic rekultivāciju. Rekultivācijas darbus pieņem pašvaldības veidota komisija. Ja ieguves darbi uz laiku tiek pārtraukti, jāveic ieguves vietas konservācija.  |
| 6. Administratīvo izmaksu monetārs novērtējums | Projekts šo jomu neskar. |
| 7. Cita informācija | Nav. |
| **Anotācijas III, IV un V sadaļa - Projekts šo jomu neskar.**  |
| VI. Sabiedrības līdzdalība un šīs līdzdalības rezultāti |
| 1. | Sabiedrības informēšana par projekta izstrādes uzsākšanu | Projekts apspriests ar Latvijas Kūdras ražotāju asociāciju. |
| 2. | Sabiedrības līdzdalība projekta izstrādē  | Projektā iestrādāti Latvijas Kūdras ražotāju asociācijas ieteikumi. |
| 3. | Sabiedrības līdzdalības rezultāti  | Par valsts sekretāru sanāksmē izsludināto projektu saņemti Latvijas Ģeologu savienības, biedrības „Latvijas Ceļu būvētājs”, Latvijas Būvmateriālu ražotāju asociācijas un Latvijas Mērnieku biedrības atzinumi. Atzinumos izteiktie iebildumi un komentāri iespēju robežās iestrādāti projektā.  |
| 4. | Saeimas un ekspertu līdzdalība | Projekts šo jomu neskar |
| 5. | Cita informācija | Projekts šo jomu neskar. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas  | Vietējās pašvaldības, Valsts vides dienests, valsts SIA „Latvijas Vides, Ģeoloģijas un meteoroloģijas centrs”; valsts un pašvaldību institūcijas, kas iznomā valsts vai pašvaldības zemi zemes dzīļu izmantošanai. |
| 2. Projekta izpildes ietekme uz pārvaldes funkcijām | Institūcijas noteikumu izpildi nodrošinās savu funkciju ietvaros. |
| 3. Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas netiek paredzētas. |
| 4. Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar.  |
| 5. Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar.  |
| 6. Cita informācija | Nav  |

Vides aizsardzības un reģionālās attīstības ministrs E.Sprūdžs

**Vīza:**

Valsts sekretārs A.Antonovs

19.04.2012. 14:00

1008

D.Ozola

67026518; dace.ozola@varam.gov.lv